Purtsen vasallilinna

Purtsen vasallilinna (vir. Purtse mõis, saks. Alt-Isenhof) on keskiaikainen linna Lüganusen kunnassa, Itä-Virumaan maakunnassa Virossa. Linna mainitaan kirjallisissa lähteissä vuonna 1421. Se edustaa siirtymätyyliä gotiikasta renessanssiin. Linnan muurien paksuus on 2,35 metriä. Linna oli muun muassa Fleming- ja Stackelberg-sukujen omistuksessa. Toisen maailmansodan jälkeen se oli vain rapistuvia raunioita, kunnes linna vuosina 1987-1990 entistettiin; ylimpien kerrosten korjaukset tehtiin ilman tarkkoja tietoja, sillä säilyneitä osia tai entistämistä auttavia historiatietoja ei ollut. Nykyisin linna on konsertti-, juhla- ja ravintolatila. Lähteet Mäkeläinen, Tapio: Tapion matkassa Narvaan ja Koillis-Viroon. Solnessi, 2017. ISBN 978-9949-9583-9-9